หุ้น15พ.ค.ปิดบวก19.04จุด
ดัชนีหุ้นไทยปิดตลาดที่ระดับ 1184.55 จุด เพิ่มขึ้น 19.04 จุด หรือ 1.63% มูลค่าการซื้อขาย 28,522.43  ล้านบาท
15 พ.ค. 2555

ดัชนีหุ้นไทยปิดตลาดที่ระดับ 1184.55 จุด เพิ่มขึ้น 19.04 จุด หรือ 1.63% มูลค่าการซื้อขาย 28,522.43  ล้านบาท




ดัชนีหุ้นไทยวันนี้(15 พ.ค.55) เคลื่อนไหวกรอบแคบในช่วงเช้า ก่อนที่จะปรับตัวเพิ่มขึ้นแรงในช่วงบ่าย หลังตัวเลขเศรษฐกิจของเยอรมันออกมาดีกว่าที่คาดการณ์ไว้ ขณะที่ตลาดหุ้นยุโรปปรับตัวเพิ่มขึ้นถ้วนหน้า ทำให้นักลงทุนไล่ซื้อหุ้นคืนหลังจากที่เทขายออกมาหลายวันทำการติดต่อกัน โดยดัชนีวันนี้ปิดตลาดที่ระดับ 1184.55 จุด เพิ่มขึ้น 19.04 จุด หรือ 1.63% มีมูลค่าการซื้อขาย 28,522.43 ล้านบาท  
หลักทรัพย์ที่มีมูลค่าซื้อขายสูงสุด 5 อันดับแรก1. PTT ปิดที่ระดับ 335 บาท เพิ่มขึ้น 5 บาท หรือ 1.52% มูลค่าซื้อขาย 1,811.56 ล้านบาท2. KBANK ปิดที่ระดับ 154.50 บาท เพิ่มขึ้น 3.50 บาท หรือ 2.32% มูลค่าซื้อขาย 1,666.95 ล้านบาท3. JAS ปิดที่ระดับ 3.18 บาท เพิ่มขึ้น 0.16 บาท หรือ 5.30% มูลค่าซื้อขาย 1,240.40 ล้านบาท4. ADVANC ปิดที่ระดับ 183 บาท เพิ่มขึ้น 3.50 บาท หรือ 1.95% มูลค่าซื้อขาย 1,111.64 ล้านบาท5. SCB ปิดที่ระดับ 146 บาท เพิ่มขึ้น 4.50 บาท หรือ 3.18% มูลค่าซื้อขาย 1,102 ล้านบาท
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บริษัทหลักทรัพย์(บล.) ฟินันเซีย ไซรัส กล่าวว่า ดัชนีหุ้นไทยวันนี้ปรับตัวเพิ่มขึ้นตามสัญญาณทางเทคนิค หลังจากที่ตลาดปรับตัวลดลงแรงต่อเนื่องหลายวันทำการ แต่มองว่าดัชนีมีโอกาสปรับตัวลดลงได้อีกจึงแนะนำให้ทยอยขายทำกำไรในช่วงที่ดัชนีรีบาวน์เป็นระยะๆ โดยให้แนวต้านที่ระดับ 1190 จุด แนวรับแรก 1174 จุด หากหลุดระดับดังกล่าวจะลงไปทดสอบแนวรับที่ 1160-1150 จุด ทั้งนี้นักลงทุนต้องติดตามสถานการณ์ยุโรปใกล้ชิด ทั้งเรื่องการจัดตั้งรัฐบาลของกรีซ รวมไปถึงตัวเลขเศรษฐกิจของสหรัฐ จีน และกลุ่มยูโรโซน